A közvállalatokról szóló törvény (a SZK Hivatalos Közlönye, 15/2016. és 88/2019. sz.) 61. szakasza alapján és a gazdasági társaságokról szóló törvény 200. szakasza 1. bekezdésének 26. pontjával (az SZK Hivatalos Közlönye, 36/2011., 99/2011., 83/2014. – más törv., 5/2015., 44/2018., 95/2018., 91/2019 és 109/2021. sz.) és a szabadkai Regionális Hulladéktároló Kft. megalapításáról szóló szerződés 14. szakasza 1. bekezdésének 29. pontjával összhangban a Szabadkai Regionális Hulladéktároló Hulladékgazdálkodási Korlátolt Felelősségű Társaság közgyűlése a 2025.02.21-én tartott 2. rendkívüli ülésén meghozta az alábbi

**HATÁROZATOT**

**a Szabadkai Regionális Hulladéktároló Hulladékgazdálkodási Korlátolt Felelősségű Társaság 2025. évi költségevetési eszközök felhasználására vonatkozó külön programjának elfogadásáról**

(a határozat száma: VIII/2025-6)

Elfogadják a Szabadkai Regionális Hulladéktároló Hulladékgazdálkodási Korlátolt Felelősségű Társaság 2025. évi költségevetési eszközök felhasználására vonatkozó külön programját, a szövegben, amely a mellékletben található, és jelen határozat alkotó részét képezi.

A társaság meghagyja az igazgatónak, hogy az előző bekezdésben meghatározott programot annak elfogadásától számított 5 napon belül továbbítsa az alapítók illetékes szerveinek.

Jelen határozat a meghozatalának napján lép hatályba.

**I n d o k o l á s**

A közvállalatokról szóló törvény 61. szakaszával összhangban előírják, hogy az a közvállalat, amely költségvetési eszközöket (támogatásokat, fedezeteket vagy más eszközöket) használ fel vagy fog felhasználni, köteles az eszközök felhasználására vonatkozó külön programot javasolni. A külön programnak tartalmaznia kell az eszközök felhasználásának célját és ütemét. A külön program akkor tekinthető elfogadottnak, amikor azt a Kormány vagy az autonóm tartomány illetve a helyi önkormányzati egység illetékes szerve jóváhagyja.

A közvállalatokról szóló törvény 61. szakaszának rendelkezései értelemszerűen alkalmazandók azokra a közérdekű tevékenységet folytató tőketársaságokra is, amelyek egyedüli tulajdonosa a helyi önkormányzati egység.

A közvállalatokról szóló törvény fenti rendelkezése alapján kidolgozásra került a Szabadkai Regionális Hulladéktároló Kft. 2025. évi költségvetési eszközök felhasználására vonatkozó külön programja, amelyet a társaság igazgatója a határozat elfogadásától számított 5 napon belül továbbít az alapítók illetékes szerveinek azok jóváhagyása céljából.

A fentiek alapján, rendelkező rész szerinti határozat született.

A társaság közgyűlésének elnöke

Kikić Andrea