
***S T E V A N S R E M A C***

*SZERB MŰVELŐDÉSI KÖZPONT*

*Z E N T A*

[*www.stevansremac.org.rs*](http://www.stevansremac.org.rs)

***Szerbia, 24400 Zenta, Stevan Sremac utca 4.***

***Telefonszám és telefax: (+38124) (024) 817-055, Mobiltelefon: (062) 1-290-285***

***Adóazonosító szám: 109865453, Kincstári folyószámla száma: 840-1207664-86***

***E-mail:*** [***sremac1855@gmail.com***](mailto:sremac1855@gmail.com)

**A Stevan Sremac Szerb Művelődési Központ**

**2025. évi munkaprogramja**

A Stevan Sremac Szerb Művelődési Központ az elmúlt húsz évben Zenta és a Tisza mente művelődési életének jelentős tényezőjévé vált, a szerb kultúra hordozójaként szervezte az irodalmi esteket, könyvbemutatókat, történelmi előadásokat, valamint a néptánccsoport és a vegyeskar munkáját, a Miroslav Antić Kamaraszínház fellépéseit. A 2025-ös esztendőben ezekre az értékekre továbbra is fokozottan hangsúlyt kell fektetnünk.

A Szerb Művelődési Központ továbbra is helyet ad a térségben működő szerb művelődési intézeteknek, valamint a szerb művelődési élet minden jelentős tényezőjének lehetőséget kínál a közös fellépésre (mint amilyen a Jovan Muőkatirović Művelődéstörténeti Társaság vagy a Szerb háborúk 1912-1920-as Veteránjai Leszármazottjainak Szövetsége), ezzel is növelve Zenta lakosságának művelődési és oktatási lehetőségeit.

A Szerb Művelődési Központunk csatlakozása a „Venac liparskih gradova“ szerveződéshez ezidáig nem hozta meg a kellő eredményt, ezért törekedni fogunk a fokozottabb együttműködésre azokkal a településekkel, amelyek szintén a „Venac liparskih gradova” szerveződés tagjai. Itt a Szerb Művelődési Központ népszerűsítésére gondolunk Požarevacon, Kragujevacon és Belgrádban.

A Szerb Művelődési Központ tovább fogja erősíteni az eddig is jó együttműködést a község művelődési intézményeivel és kultúrális egyesületeivel, amelyek a tevékenységüket magyar nyelven folytatják, a közös fellépések szervezésén keresztül. Külön kiemeljük a valóban rendkívül eredményes együttműködést az Ispiláng és Pillikék Gyermek Néptáncegyesületekkel, valamint A Thurzó Lajos Művelődési-Oktatási Központtal.

A SZMK tevékenységére külön eszközöket biztosítunk adományokból, elérhetővé téve azokat a sikereket, amelyeket a Zentán kívüli rendezvényeken értünk el. Jelentősek még a helyi, tartományi és köztársasági szintű pályázatok, amelyek ugyancsak lehetőséget biztosítottak programjainkhoz.

1. **A SZMK szerepkörének erősítése**

A munkával töltött évek jelentős tekintélyt adtak a SZMK-nak, így tovább folytatjuk tevékenységünk bemutatását a zentai Idegenforgalmi Szervezettel együttműködve, ami azt eredményezte, hogy növekedett a kiállításainkra látogató egyének száma.

Az eddigi jó együttműködést tovább szeretnénk fejleszteni az Idegenforgalmi Szervezettel a turistacsoportok városnéző túráinak szervezésében, illetve a szervezet rendezvényein való jelenléttel a SZMK részvételével (mint a Tiszavirág Fesztivál és a Karácsonyi vásár).

A szerbiai könyvtárakkal szándékunkban áll folytatni városunk bemutatását kiadványainkon keresztül, a Zentán kívüli iskolákat pedig felkérjük, hogy szervezett formában küldjék tanulóikat állandó kiállításunk megtekintésére. Folytatjuk sikeres együttműködésünket a SZPE Jótétemény nevű turisztikai ügynökséggel, valamint az újvidéki, belgrádi és ópazovai idegenforgalmi szervezetekkel és Belgrád Rakovica községének civil szervezetével.

A korábbi évekhez képest szorosabb együttműködést tervezünk Niš városával, művelődési tartalmak fokozottabb cseréje révén, kapcsolatba kívánunk lépni a niši múzeummal is, hogy létrehozzunk egy olyan kiállítást, amely Sremac személyes tárgyait mutatná be szülőházában. A SZMK bemutatkozása lenne a legjobb alkalom a kapcsolatok felvételére Niš és környékének művelődési intézményeivel. Niš városa továbbra is a zentai SZMK népszerűsítését segíti Szerbiának abban a régiójában.

Emellett ápoljuk azokat a jó kapcsolatokat, amelyek a SZMK számára a személyes jó viszonyon túli értékekről is szólnak, mint amilyen az irodalmár és akadémikus Matija Bećkovićtyal, az akadémikus Miro Vuksanovićtyal, dr. Dragan Stanićtyal, Tanja Kragujevićtyel, Milan Belegišaninnal, az akadémikus Goran Petrovićtyal, dr. Milan Micićtyel, Milisav Savićtyal, Aleksandar Gatalicával, Dragan Velikićtyel, Ivana Dimićtyel, Mihajlo Pantić egyetemi tanárral, Dućan Ivanićtyal, Milivoj Neninnel, Goran Maksimovićtyal, Slavko Gordićtyal, Goran Vasinnal, Nenad Ninkovićtyal, Slobodan Vladušićtyal, Radoslav Erakovićtyal, Boris Stojkovskival, az archeológus mgr. Marko Aleksićtyel és mgr. Goran Ilijićtyel fenntartott jó kapcsolat.

Különösen fontos a Szerb Maticával fennálló közvetlen kapcsolat, annak könyvtárával, mivel az egy különösen kiemelkedő intézménye a szerb kultúrának. A 2015-ben felvett kapcsolatot 2021-ben tovább bővítettük együttműködési nyilatkozat aláírásával. A 2025-ös évben tovább fokozzuk a Szerb Maticával való együttműködést.

Nagyon fontos számunkra történelmi előadássorozatunk megszervezése, amelyet nagy érdeklődés övezett a fontos történelmi események ismertetése kapcsán.

A történelmi előadásokat bővítenünk kell a nevezetes, tekintélyes és jótékonykodásaikról ismertté vált zentaiak bemutatásával. Ezen sorozat részét képezi majd többek közt a Joca Vujić, Trivun Vlaščić, Đene Branovački, Filip Đorđević, és mások bemutatását szolgáló estek megszervezése.

Említettük már, hogy 2015-ben a SZMK csatlakozott a „Venac liparskih gradova“ szerveződéshez, amellyel 2025-ben komoly terveink vannak. Ez egy együttműködés mindazon városok között, amely városokban élt és tartózkodott Đura Jakšić. Ennek keretében be szeretnénk mutatkozni Požarevacon a Művelődési Központban, Kragujevacon, ugyancsak a Művelődési Központban, valamint Belgrádban, Đura Jakšić házában.

Tervben van a nagyon aktív beodrai Bánáti Művelődési Központtal való együttműködés létrehozása, amely Szerbia egyetlen magánkézben lévő művelődési központja.

A SZMK 2025-ös terveiben szerepel, hogy helyiségeit kibővíti a Stevan Sremac utca 4-es szám alatti épület megvásárlásával, amely a központ helyiségeinek folytatásában található. A vásárlást követően el kell készíteni a tervdokumentációt a kiállítási rész, könyvtár és az udvari nyári színpad kivitelezésére.

Mivel elöregedett a számítógépes rendszerünk, ezért új számítógép vásárlását tervezzük, amellyel gördülékenyebbé válna az iroda adminisztrációs munkája.

1. **Kiadói tevékenység**

Tervbe vettük Zenta monográfiájának szerb nyelven való kiadását, mivel ilyen jellegű alkotás még hiányzik szerb nyelven, nagy jelentőséggel bírna ennek az alapműnek a kiadása Zenta község számára. A monográfiai munkálatok 2021-ben kezdődtek el. Négy kézirat az ötből elkészült, az ötödiket követően folyamatban van a recenzió, a lektorálás és korrektúra, majd a tördelés és a kiadás, olyan példányszámban, amely megfelel a jelenlegi anyagi lehetőségeinknek.

1. **A SZMK védőszentjének ünnepe (slava)**

Az alapítvány védőszentjének ünnepét a kezdetektől sikerrel ünnepeltük meg, ezért a SZMK a továbbiakban is megrendezi ezt az eseményt. Az alkalmi műsor a pénzügyi lehetőségek függvényében kerül megrendezésre:

A központ védőszentjének ünnepe augusztus 28-án lesz, amely magába foglalja a következőket:

* irodalmi est vagy történelmi előadás,
* énekcsoport vagy néptáncegyüttes, esetleg kamarakórus, kisebb színházi előadás (monodráma, két fős darab vagy színpadi jelenet) bemutatása alkalomhoz illő tartalommal, vagy egy egész estés fellépése valamely művelődési egyesületnek,
* az ünnepi kalács megszelése és megszentelése a SZMK kelyiségeiben.

1. **Néptánccsoport**

A Stevan Sremac Szerb Művelődési Központ néptánccsoportja a 2025-ös évben folytatni tervezi eredményes munkáját. Nagyobb rendezvényeink, amelyek immár hagyományos jelleget öltöttek, a következők:

* a januári szenteste kóringyálóinak fellépése,
* a csoport júniusi hagyományos fellépése,
* az októberi gyermek néptáncfesztivál.

Az egyéb hazai és nemzetközi rendezvényt és fesztivált illetően a következőket tervezzük:

* májusban rendezik a néptáncfesztivált Bjeljinában a „Pletenica” ME szervezésében,
* részt veszünk a valjevói „Zlatni opanak” fesztiválon,
* az újvidéki Zmaj játékokon úgyszintén részt veszünk,
* jelen leszünk az újvidéki „Mali jesmo al’ igrati znamo” gyermek néptáncfesztiválon,
* részt veszünk a Žabare-i „Pesma i igra moga kraja“ fesztiválon,
* a szabadkai „Svome rodu i potomstvu“ fesztiválon,
* valamint a szabadkai „Pesmom kroz igru“ fesztiválon,
* a Vrnjačka Banja-i „Dživdžan fest“-en is részt veszünk,
* illetve a Maglić-i „Bela vilo na tebe mi krivo“ fesztiválon.

Az említett fesztiválokon való részvétel legnagyobb anyagi kiadása az útiköltség, némely esetben viszont a benevezési díjat is ki kell fizetni résztvevőnként.

Csak a legjelentősebb rendezvényeket soroltuk fel, de hozzá kell tennünk, hogy számos helyi jellegű rendezvényen is fellépünk, amelyeket a helyi intézmények és szervezetek rendeznek. Nyitottak vagyunk az együttműködés minden formájára, szívesen teszünk eleget hazai és külföldi meghívásoknak egyaránt.

Az elkövetkező időszakra is tervezzük, hogy művészeti vezetőinknek szakmai továbbképzést biztosítunk, szakmai szemináriumra küldjük, ahol a gyermek- és felnőtt táncokat, illetve azoknak módszertanát és pszichológiai hátterét bővítheti.

Zenekarunk továbbra is két kísérővel dolgozik. Szükség esetén, fellépéseken vagy fesztiválokon kisegítenek bennünket olyan népzenészek, akik nem állandó tagjaink. Mivel a zenészek nem tudnak minden egyes rendezvényen jelen lenni, azt tervezzük, hogy a meglévő koreográfiák zenéjét felvesszük stúdióban, hogy minőségi felvétel legyen mind a hat hangszerről. Így a hordozható eszközök segítségével a zenei kíséret bármilyen fesztiválon vagy rendezvényen lejátszható lenne. Terveink szerint tovább bővítjük az együttműködést a zentai Alapfokú Zeneiskolával és annak tanáraival.

Terveink között szerepel a néptánc népszerűsítése, főleg a fiúk körében. Velük kiegészülve még gazdagabbá válna a csoport repertoárja.

A „Đerani” női énekcsoport a valjevói „Zlatni opanak” fesztiválon szeretne az idei évben is indulni. Azon igyekeznek, hogy növeljék a kar létszámát és kiegészítsék repertoárjukat igazi népdalokkal.

Népviseleteinken, amelyet évente kellene megújítani, igyekszünk javításokat végezni, amennyire az lehetséges, ami pedig nem javítható, azt újra kell cserélnünk.

1. **Vegyes kamarakórus**

Amennyiben a lehetőségek engedik, a SKC idén újraindítaná a vegyes kamarakórus működését, amely korábban nagy sikerrel tevékenykedett a Stevan Sremac Helytörténeti alapítvány keretében.

A kórus újjáalakulásának feltételei között szerepel egy képzett kórusvezető megtalálása és alkalmazása, valamint olyan énekkari tagok bevonása, akik rendelkeznek a megfelelő készségekkel ahhoz, hogy több szólamú műveket tudjanak előadni.

A kórus repertoárja, valamint a próbák, koncertek és vendégszereplések terve a leendő kórusvezetővel kerülne egyeztetésre.

1. **Miroslav Antić Kamara Társulat**

A Miroslav Antić Kamara Társulat az idén három bemutatót tervez a Művelődési Házban: egy gyermek-, egy ifjúsági- és egy felnőtt előadást. A darabok kiválasztása a későbbiekben történik meg. A „Ženidba i udadba“ című darab bemutatója 2024 végén zajlott, verseny jelleggel készült, amatőr színházi szemléken szeretnénk vele vendégszerepelni.

Terveink között szerepelnek vendégjátékok baráti színtársulatoknál, mint amilyenek a jagodinai, ubi, cservenkai, Petrovac na Malvi-i, požarevaci, belgrádi és újvidéki színtársulatok, emellett színházi seregszemléken is részt veszünk több városban. A környező településeken is vannak vendégszerepléseink, így Csókán, Törökkanizsán, Magyarkanizsán, Adán, Topolyán stb. Minden újabb bemutatóval ezek a színtársulatok vendégszereplést terveznek Zentára önálló vagy fesztiválműsor keretében.

Terveink között szerepel a XIII. Jovan Đorđević Színházi napok megszervezése, amelyen öt színtársulat mutatkozna be öt nap alatt. Október közepére szeretnénk megszervezni ezt a fesztivált.

A hagyományos Szent Száva-napi díszülést is tervbe vettük, amelyen akadémikusok tartanának beszédet, és a Művelődési Központ táncosai és a társulat tagsága egy vendégkórussal együtt szolgáltatná a műsort.

Igyekszünk minden meghívásnak eleget tenni, itthon és külföldön, a lehetőségeinkhez mérten.

A felsorolt vendégszereplések és fesztiválokon való részvétel legjelentősebb kiadása az útiköltség, de vannak seregszemlék, ahol a benevezési díjat is kell fizetni résztvevőnként. Nagy kiadás az új darabok kapcsán a díszletek előállítása.

Jelmezeinken, amelyeket évente kellene megújítani, igyekszünk javításokat végezni, amennyire az lehetséges, és csak a legszükségesebbeket cseréljük újra.

1. **Sremac-napok**

A már hagyományos Sremac-napokat az író és akadémikus tiszteletére, mint az év fő eseményét, november közepére tervezzük.

Elmaradhatatlan a Sremac-napok ünnepi ülése, amelyet a szerb irodalom ezen nagyságának szentelünk, amelyen minden alkalommal Stevan Sremac munkásságáról értekezik valamely tekintélyes irodalmár, egyetemi tanár vagy egy kiváló ismerője akadémikusunk életének és munkásságának abból a célból, hogy irodalmi munkásságát egy újabb szemszögből világítsa meg. Az ünnepi ülés záró részében minden évben vendégszerepel egy országos hírű hivatásos színtársulat.

A Sremac-napok keretében irodalmi estet tervezünk vagy alkalomhoz illő történelmi előadást.

Immár hagyomány, hogy az általános iskolák diákjaival is találkozunk a rendezvény keretében. 2025-ben is szeretnénk ezt az eseményt olyan író jelenlétében tartani, aki gyermekirodalommal foglalkozik, amely rendezvénynek igen nagy sikere volt az előző években. A diákok aktívan vettek részt a programban és a műhelymunkákban, amelyek Stevan Sremacról szóltak, illetve a gyermekirodalomról általában. A nagy érdeklődésre való tekintettel tágasabb teremben fogjuk megrendezni Zentán.

A Sremac-napok keretében most először vettük tervbe, hogy gyermekek számára irodalmi pályázatot írunk ki Sremacról és műveiről, amely pályázaton ajándékokat, jutalmakat és dicsérő okleveleket osztunk majd ki.

Amennyiben a feltételek megengedik, szeretnénk Zenta monográfiáját is bemutatni a rendezvény keretein belül.

A Sremac-napok programterve a következő:

* műhelymunka általános iskolásokkal, amelynek témája Stevan Sremac;
* Irodalmi pályázat gyerekeknek,
* Irodalmi est vagy történelmi előadás,
* Ünnepi díszülés,
* valamely hivatásos színház előadása,
* Zenta monográfiájának bemutatója.

1. **Egyéb tevékenységek**

Mivel az irodalmi estek, a könyvbemutatók, a történelmi előadások, a film- és zenés estek immár hagyománnyá és ismertető jegyünkké váltak, aminek köszönhetően a Szerb Művelődési Központ rendezvényeinek kialakult az állandó közönsége, akik követik a rendezvényeinket, emiatt 2025-ben még rendszeresebben kell a már megszokott időpontokban, péntekenként 19.00 órától megrendeznünk ezetek az esteket. A rendezvények jelentős része a fiataloknak, illetve a fiatal alkotóknak lesz szentelve, akik ismertetik tevékenységi területeiket.

Hagyománya van annak, hogy a szerb pravoszláv egyházközösség által szervezett Vid-napi műsorban részt veszünk, ahol rendszeresen fellép kórusunk és néptánccsoportunk. Idén is fontos helyen szerepel ez a bemutatkozás munkatervünkben.

Úgy véljük, intézményünknek nagyobb teret kellene kapnia a városnapi rendezvénysorozatban, az irodalmi estek és a kórusest mellett a gyermek néptánccsoportnak is be kellene mutatkoznia.

A SZMK lesz az idei évtől az egyik szervezője a Fasizmus II. világháborús áldozatainak emléknapjának, amely keretében megszervezzük a kivégzett szerb, roma, zsidó és magyar antifasiszták kivégzésének Tisza-parti helyszínén a megemlékezést. Ezt követően történelmi estet tart Srđan Sivčev, a Nagykikindai Történelmi Levéltár igazgatója.

Az idén is megszervezi a SZMK a hagyományos örökzöld dallamokból álló ajándékkoncertjét március 8-a alkalmából és mint egy új rendezvény, a szabadtéri mozi is szerepel a programban.

Tevékenységi tervünk a következő:

* kis kóringyálók,
* Szent-Száva napi bál,
* Szent-Száva-díszülés,
* könyvbemutatók,
* hagyományos március 8-ai koncert,
* a kórus évi koncertje,
* a néptánccsoport évi bemutatója,
* Miroslav Antić KT bemutatója,
* Jovan Đorđević színházi napok,
* komemorációs megemlékezés,
* Vid-napi megemlékezés a templomban,
* történelmi előadások,
* a SZMK védőszentjének ünnepe (slava),
* irodalmi est a városnapi rendezvénysorozat keretében,
* gyermek néptáncfesztivál,
* Sremac-napok,
* a szláv írásbeliség napjának ünnepe,
* a Szerb Matica-napok,
* szabadtéri mozi,
* Zentai Tambura Est.

Ebből a listából kiemelendő események közé tartozik a Zentai Tambura Est, amely harmadik alkalommal fog megrendezésre kerülni és amelyen idén egy nevesebb fellépőt, vagyis egy tamburaegyüttest tervezünk, valamint a Szerb Matica-napok, amely során a legnagyobb kulturális intézmény munkáját népszerűsítjük Zentán.

A Stevan Sremac emlékszoba állandó kiállítását szeretnénk bővíteni azon intézményekkel való együttműködés keretében, amelyek gyűjteményében számunkra értéket képviselő relikvia, emléktárgy található, amellyel a SZMK tárlatát lehetne gazdagítani.

A felsorolt programok a SZMK pénzügyi lehetőségeinek megvalósulásának függvényében lesznek megtartva a résztvevők lehetőségeihez igazodva.

1. **A programok pénzelése**

A 2025-ös évre tervezett aktivitások pénzelését a 2025-ös költségvetésből fedezzük, ahol ezek a programok fel vannak tüntetve.

A programok kapcsán részt veszünk a Tartományi Művelődési Titkárság pályázatán, amely a művelődés terén társfinanszírozást lát elő, a programunkban előlátott rendezvények kivitelezésénél.

Ugyancsak részt veszünk a Szerb Köztársaság Kormánya által megjelentetett, a Művelődési Minisztérium által kiírt pályázaton is az ott meghatározott lehetőségekhez mért projektumokkal a központ irodafelújítása érdekében.

Szándékunkban áll egyéb pénzügyi forrásokat is felkutatni a 2023-as évben a SZMK céljaira, amely területen leginkább városunk és környéke gazdaságának szereplőire számítunk.

Zentán, 2025. január 27-én

A Szerb Művelődési Központ igazgatója

BASARIĆ Miroslav s.k.