A közvállalatokról szóló törvény (az SZK Hivatalos Közlönye, 15/2016. és 88/2019. sz.) 22. szakasza 1. bekezdésének 2. pontja alapján a gazdasági társaságokról szóló törvény (az SZK Hivatalos Közlönye, 36/2011., 99/2011. 83/2014 – más törv., 5/2015., 44/2018., 95/2018., 91/2019. és 109/2021. sz.) 200. szakasza 1. bekezdésének 26. pontjával és a szabadkai Regionális Hulladéktároló Kft. megalapításáról szóló szerződés 14. szakasza 1. bekezdésének 3. pontjával összhangban a szabadkai „Regionális Hulladéktároló” szilárd települési hulladék kezelésére létrehozott korlátolt felelősségű társaság közgyűlése a 2024. december 30-án tartott 16. rendkívüli ülésén meghozta az alábbi

**HATÁROZATOT**

**a 2025. évi üzletviteli program elfogadásáról**

(Határozat száma: VIII/2024-25)

Elfogadják a társaság 2025. évi programját, a szövegben, amely jelen határozat mellékletében található, és annak alkotó részét képezi.

Jelen határozat a meghozatalának napján lép hatályba.

I n d o k o l á s

A közvállalatokról szóló törvény (a további szövegben: Törvény) 59. szakasza értelmében a közvállalat minden naptári évre köteles meghozni éves üzletviteli programját (a további szövegben: éves üzletviteli Program) és továbbítani azt a helyi önkormányzati egység felelős szervének. Az éves üzletviteli Program akkor tekinthető meghozottnak, ha azt a helyi önkormányzati egység jóváhagyja.

A 74. szakasz értelmében a Törvény 59. szakaszának rendelkezései alkalmazandók azokra a helyi önkormányzati egység tulajdonában lévő tőketársaságokra is, amelyek közérdekű tevékenységet látnak el.

A Törvény fentebb felsorolt rendelkezései alapján kidolgozásra került a Társaság 2025. évi üzletviteli programja.

A szabadkai Regionális Hulladéktároló Kft. megalapításáról szóló szerződés 15. szakasza értelmében a Társaság közgyűlése a jelen lévő tagok szavazattöbbségével fogadja el az éves üzletviteli programot a Társaság minden tagja illetékes szervének jóváhagyásával.

A Társaság üzletviteli tervét a Társaság valós szükségleteivel összhangban dolgozták ki a szükséges üzletviteli tevékenységek 2025-ös év folyamán történő megvalósítása érdekében.

Az előterjesztettek alapján, meghozták a rendelkező rész szerinti határozatot.

A TÁRSASÁG KÖZGYŰLÉSÉNEK ELNÖKE

Kikić Andrea