**Javaslat**

A közvállalatokról szóló törvény (az SZK Hivatalos Közlönye, 5/2016. és 88/2019. sz.) 59. szakasza, a gazdasági társaságokról szóló törvény (az SZK Hivatalos Közlönye, 36/2011., 99/2011., 83/2014 – más törv., 5/2015., 44/2018., 95/2018., 91/2019. és 109/2021. sz.) 200. szakasza, 1. bekezdésének 26. pontja, a helyi önkormányzatról szóló törvény (az SZK Hivatalos Közlönye, 129/2007. és 83/2014 – más törv., 101/2016 – más törv., 44/2018. és 111/2021. sz.) 32. szakasza 1. bekezdésének 8. pontja és Zenta község alapszabályának (Zenta Község Hivatalos Lapja, 4/2019. sz.) 46. szakasza alapján Zenta község Képviselő-testülete a 2025. március 3-án tartott ülésén meghozta az alábbi

**VÉGZÉST**

**A SZABADKAI „REGIONÁLIS HULLADÉKTÁROLÓ” SZILÁRD TELEPÜLÉSI HULLADÉK KEZELÉSÉRE LÉTREHOZOTT KORLÁTOLT FELELŐSSÉGŰ TÁRSASÁG 2025. ÉVI ÜZLETVITELI PROGRAMJÁNAK JÓVÁHAGYÁSÁRÓL**

**I.**

Jóváhagyják a szabadkai „Regionális Hulladéktároló” szilárd települési hulladék kezelésére létrehozott korlátolt felelősségű társaság 2025. évi üzletviteli programját, amit a szabadkai Regionális Hulladéktároló Kft. hozott meg a 2024. december 30-án tartott közgyűlésén és fogadott el VIII/2025-24 számú határozatával.

**II.**

Jelen végzést közzéteszik Zenta Község Hivatalos Lapjában.

**Szerb Köztársaság**

**Vajdaság Autonóm Tartomány Zenta község Képviselő-testületének elnöke**

**Zenta község**

**Zenta község Képviselő-testülete Petrović Veselin s.k.**

**Szám: 000370192 2025 08858 001 000 380 001**

**Kelt: 2025. március 3-án**

**Z e n t a**

**I n d o k o l á s**

A községek közötti együttműködési megállapodást a szilárd települési hulladék kezelésére szolgáló régió kialakításáról 2007-ben írták alá, melynek aláírói a szabadkai régió tagközségei, mégpedig Szabadka város illetve Topolya, Zenta, Magyarkanizsa, Kishegyes és Csóka községek, valamint 2013-tól Törökkanizsa község. A társaság 2008-ban kezdte meg működését azzal a feladattal, hogy megvalósítsa a megállapodásban meghatározott célokat, és ennek eredményeként dolgozták ki azokat a tanulmányokat és projekteket, amelyek ezen összetett projektum megvalósításának előfeltételei.

A társaság alapítói (tagjai) az alábbiak:

1. Szabadka város, amelynek a nevében az alapítói jogokat Szabadka Város Képviselő-testülete gyakorolja, Szabadka, Szabadság tér 1.,

2. Topolya község, amelynek a nevében az alapítói jogokat Topolya Község Képviselő-testülete gyakorolja, Topolya, Titó Marsall u. 30.

3. Zenta község, amelynek a nevében az alapítói jogokat Zenta Község Képviselő-testülete gyakorolja, Zenta Fő tér 1.

4. Magyarkanizsa község, amelynek a nevében az alapítói jogokat Magyarkanizsa Község Képviselő-testülete gyakorolja, Magyarkanizsa, Fő tér 1. sz.

5. Csóka község, amelynek a nevében az alapítói jogokat Csóka Község Képviselő-testülete gyakorolja, Csóka, Tisza mente utca 20.

6. Kishegyes község, amelynek a nevében az alapítói jogokat Kishegyes Község Képviselő-testülete gyakorolja, Fő utca 32.

7. Törökkanizsa község, amelynek a nevében az alapítói jogokat Törökkanizsa Község Képviselő-testülete gyakorolja, Törökkanizsa, I. Karađorđević Petar Király utca 1.

A közvállalatokról szóló törvény (az SZK Hivatalos Közlönye, 5/201. és 88/2019. sz.) 22. szakaszának 1. bekezdése értelmében a közvállalat, továbbá a függő tőketársaság munkájának és fejlődésének előmozdítása a hosszú- illetve rövidtávú munka- és fejlesztési terven alapszik, amit a közvállalat felügyelőbizottsága valamint a függő tőketársaság illetékes szerve hoz meg.

A közvállalatokról szóló törvény 59. szakaszának értelmében a közvállalat illetve a közvállalat által alapított függő tőketársaság minden naptári évre meghozza az éves üzletviteli programját (a további szövegben: program) és továbbítja azt az alapítónak jóváhagyás céljából.

A program akkor tekinthető meghozottnak, ha azt az alapító jóváhagyja.

A fentebb felsoroltak alapján és a közvállalatokról szóló törvény rendelkezései értelmében kidolgozták a Társaság 2025. évi üzletviteli programját, amelyet a Társaság Közgyűlése a 2024. december 30-án tartott ülésén elfogadott VIII/2024-25 szám alatt.

Zenta község Községi Tanácsa meghozta végzését, amellyel elfogadja a szabadkai Regionális Hulladéktároló Kft. 2025. évi üzletviteli programja jóváhagyásáról szóló végzésjavaslatot, és ugyanezt a javaslatot továbbította Zenta község Képviselő-testületének megvitatás és elfogadás céljából.

Az előterjesztettek alapján, javasoljuk a községi Képviselő-testületnek, hogy vitassa meg és fogadja el a szabadkai Regionális Hulladéktároló Kft. 2025. évi üzletviteli programja jóváhagyásáról szóló végzést a javasolt szövegben.