**Javaslat**

A kultúráról szóló törvény (az SZK Hivatalos Közlönye, 72/2009., 13/2016., 30/2016 – kiig., 6/2020., 47/2021., 78/2021. és 76/2023. sz.) 44. szakaszának 2. bekezdése és a 74. szakasz 2. bekezdése, a helyi önkormányzatról szóló törvény (az SZK Hivatalos Közlönye, 129/2007., 83/2014 – más törv. és 101/2016 – más törv.) 32. szakasza 1. bekezdésének 8) pontja és Zenta község alapszabálya (Zenta Község Hivatalos Lapja, 4/2019. sz.) 45. szakasza 1. bekezdésének 58) pontja alapján Zenta község Képviselő-testülete a 2025. március 3-án tartott ülésén meghozta az alábbi

**VÉGZÉST**

**A ZENTAI STEVAN SREMAC SZERB MŰVELŐDÉSI KÖZPONT 2025. ÉVRE VONATKOZÓ MUNKATERVÉNEK ÉS PÉNZÜGYI TERVÉNEK JÓVÁHAGYÁSÁRÓL, VALAMINT AZ INTÉZMÉNY FOLYÓ KÖLTSÉGEINEK ÉS KIADÁSAINAK FINANSZÍROZÁSÁRA SZÁNT KÖZSÉG ÁLTAL MEGHATÁROZOTT ESZKÖZÖK ÖSSZEGÉRŐL A 2025-ÖS ÉVBEN**

**I**

JÓVÁHAGYJÁK a Zentai Stevan Sremac Szerb Művelődési Központ 2025-ös évre vonatkozó munkatervét és pénzügyi tervét.

**II**

MEGÁLLAPÍTJÁK, hogy Zenta község a 2024-es évben 8.676.000,00 dinár összegű részt fog vállalni az intézmény folyó költségeinek és kiadásainak finanszírozásában és társfinanszírozásában.

**III**

Jelen végzést közzé kell tenni Zenta Község Hivatalos Lapjában.

**Szerb Köztársaság**

**Vajdaság Autonóm Tartomány Zenta község Képviselő-testületének elnöke**

**Zenta község**

**Zentai község Képviselő-testülete Petrović Veselin s. k.**

**Szám: 003420325 2024 08858 001 000 000 001**

**Kelt: 2025. március 3-án**

**Z e n t a**

**Indokolás:**

A Zentai Stevan Sremac Szerb Művelődési Központ 2025. január 31-én továbbította az intézmény 2025-ös évre vonatkozó munkatervét és pénzügyi tervét Zenta község számára. A továbbított pénzügyi terv alapján az intézmény folyó költségeit és kiadásait 8.676.000,00 dinár összeggel finanszírozzák illetve társfinanszírozzák Zenta község költségvetéséből.

A kultúráról szóló törvény (az SZK Hivatalos Közlönye, 72/2009., 13/2016., 30/2016 – kiig., 6/2020., 47/2021., 78/2021. és 76/2023. sz.) 44. szakasza 2. bekezdésének rendelkezése előírja a következőt: „Amikor az intézmény alapítója a Szerb Köztársaság, az autonóm tartomány vagy a helyi önkormányzati egység, az 1. bekezdés 5) és 6) pontjában meghatározott aktusokat az alapító hagyja jóvá, míg a kultúráról szóló törvény 44. szakasza 1. bekezdésének 5) és 6) pontjában az intézmény igazgatóbizottságának hatáskörébe az alábbiakat sorolja: „5) az igazgató javaslatára elfogadja az intézmény munkatervét” és „6) meghozza az éves pénzügyi tervet”.

A kultúráról szóló törvény 74. szakasza 1-4. bekezdésének rendelkezései előírják a következőt:

„Azokat az intézményeket, amelyek alapítója a Szerb Köztársaság, az autonóm tartomány illetve a hely önkormányzati egység, az alapító költségvetéséből és egyéb, jelen törvény által előírt forrásokból finanszírozzák illetve társfinanszírozzák.

Az intézmény jelen szakasz 1. bekezdésében meghatározott programjainak finanszírozására illetve társfinanszírozására szánt eszközök összegét az alapító határozza meg az intézmény stratégiai terve és javasolt éves munkaterve alapján.

A jelen szakasz 1. bekezdésében meghatározott intézmény éves munkaprogramjára irányuló javaslat tartalmazza a programtevékenységek finanszírozásához szükséges külön feltüntetett eszközöket, valamint a folyó költségek és kiadások finanszírozásához szükséges eszközöket.

Jelen szakasz 1. bekezdésében meghatározott kulturális intézmények éves munkaprogram javaslatot tesznek az alapítónak következő évre vonatkozóan legkésőbb az adott év július 20-ig.”

A kultúráról szóló törvény 75. szakasza 1. bekezdésének rendelkezése előírja a következőt: „A minisztérium, az autonóm tartomány, valamint a helyi önkormányzati egység kulturális tevékenységekért felelős szerve határozza meg, hogy a jelen törvény 74. szakaszának 1. bekezdésében meghatározott intézmény melyik kulturális programját, illetve annak részét, folyó költségét valamint kiadását finanszírozzák a Szerb Köztársaság, az autonóm tartomány, valamint a helyi önkormányzati egység költségvetéséből.”

A kultúráról szóló törvény 75. szakasza 3. bekezdésének rendelkezése előírja a következőt: „A minisztérium, az autonóm tartomány, valamint a helyi önkormányzati egység kulturális tevékenységekért felelős szerve szerződést köt a jelen szakasz 1. bekezdésében meghatározott intézménnyel a jóváhagyott programok illetve azok egy részének finanszírozásáról.”

A helyi önkormányzatról szóló törvény (az SZK Hivatalos Közlönye, 129/2007., 83/2014 – más törv., 101/2016 – más törv, 47/2018. és 111/2021 – más törv.) 32. szakasza 1. bekezdése 8) pontjának rendelkezése előírja a következőt: „ A község képviselő-testülete alapítja meg a község alapszabályával meghatározott szolgálatokat, közvállalatokat, intézményeket és szervezeteket, valamint felügyeli a munkájukat.”

Zenta község alapszabálya (Zenta Község Hivatalos Lapja, 4/2019. sz.) 20. szakasza 3. bekezdésének rendelkezései előírják a következőt: „Azok a tőketársaságok, intézmények és egyéb szervezetek, amelyek alapítója illetve többségi tulajdonosa a község, kötelesek a község képviselő-testületének benyújtani az éves vagy a hároméves munkatervet jóváhagyásra a pénzügyi tervvel együtt azon következő év kezdetét megelőző 90 napon belül, amelyre a munkaterv vonatkozik. Kivételt képeznek azok a kulturális intézmények, amelyek a következő évre vonatkozó munkatervüket a pénzügyi tervvel együtt kötelesek a folyó év július 20-ig benyújtani a község képviselő-testületének.”

Zenta község alapszabálya 45. szakasza 1. bekezdése 58) pontjának rendelkezése előírja a következőt: „A község képviselő-testülete a törvénnyel összhangban megvitatja és elfogadja azon közvállalatok, intézmények és más szolgálatok éves munkajelentését, amelyek alapítója illetve többségi tulajdonosa a község, valamint a község költségvetéséből részesülő egyéb intézmények jelentéseit, illetve jóváhagyja azok munkaprogramját.”

Zenta község Költségvetési és pénzügyi osztályának 003420325 2024 08858 001 000 000 001-1 számú 2025. február 4-i keltezésű véleményezése alapján:

- A Zentai Stevan Sremac Szerb Művelődési Központ 2025. évre vonatkozó pénzügyi terve összhangban van a Zenta község 2025. évi költségvetéséről szóló rendeletjavaslattal

- Zenta község nem fogja finanszírozni illetve társfinanszírozni a Zentai Stevan Sremac Szerb Művelődési Központ 2025. évi kulturális programjait, viszont a folyó költségeket és kiadásokat 8.676.000,00 dinár összeggel támogatja.

Zenta község Községi Tanácsa, mint a Zenta község Képviselő-testülete által hozott aktusok meghatalmazott javaslattevője saját végzésével jóváhagyta a végzésjavaslatot a zentai Zentai Stevan Sremac Szerb Művelődési Központ munkatervének és pénzügyi tervének jóváhagyásáról, valamint az intézmény folyó költségeinek és kiadásainak finanszírozására szánt község által meghatározott eszközök összegéről a 2025-ös évben, és Zenta község Képviselő-testülete elé terjesztette megvitatás és jóváhagyás céljából.

A község Képviselő-testülete, miután megvitatta a Községi Tanács javaslatát, meghozta a rendelkező rész szerinti végzést.