**Javaslat**

A közvállalatokról szóló törvény (az SZK Hivatalos Közlönye, 15/2016. sz.) 61. szakasza, a gazdasági társaságokról szóló törvény (az SZK Hivatalos Közlönye, 36/2011, 99/2011, 83/2014 – más törv. és 5/2015. sz.) 200. szakasza 1. bekezdésének 26. pontja, a helyi önkormányzatról szóló törvény (az SZK Hivatalos Közlönye, 129/2007. és 83/2014. sz. – más törv., 101/2016. sz. – más törv. és 47/2018. sz.) 32. szakasza 1. bekezdésének 8. pontja, és Zenta község alapszabályának (Zenta Község Hivatalos Lapja, 4/2019. sz.) 46. szakasza alapján Zenta község Képviselő-testülete a 2025. március 3-án tartott ülésén meghozta az alábbi

**V É G Z É S T**

**A SZABADKAI REGIONÁLIS HULLADÉKTÁROLÓ HULLADÉKGAZDÁLKODÁSI KORLÁTOLT FELELŐSSÉGŰ**

**TÁRSASÁG 2025. ÉVI KÖLTSÉGEVETÉSI ESZKÖZÖK FELHASZNÁLÁSÁRA VONATKOZÓ KÜLÖN ÜZLETVITELI PROGRAMJÁNAK JÓVÁHAGYÁSÁRÓL**

**I.**

Jóváhagyják a Szabadkai Regionális Hulladéktároló Hulladékgazdálkodási Korlátolt Felelősségű Társaság 2025. évi költségevetési eszközök felhasználására vonatkozó külön üzletviteli programját, amelyet a Szabadkai Regionális Hulladéktároló Kft. közgyűlése hozott meg a 2025.02.21-én tartott ülésén, és fogadott el VIII/2025-6-os számú határozatával.

**II.**

Jelen végzést közzéteszik Zenta Község Hivatalos Lapjában.

**Szerb Köztársaság**

**Vajdaság Autonóm Tartomány Zenta község Képviselő-testületének elnöke**

**Zenta Község**

**Zenta község Képviselő-testülete Petrović Veselin s.k.**

**Szám: 000616015 2025 08858 001 000 380 001**

**Kelt 2025. március 3-án**

**Z e n t a**

**I n d o k o l á s**

A szilárd kommunális hulladék kezelésére szolgáló régió megformálásáról szóló Együttműködési megállapodást 2007-ben írták alá, melynek aláírói a szabadkai régió tagközségei, mégpedig Szabadka város illetve Topolya, Zenta, Magyarkanizsa, Kishegyes és Csóka községek, valamint 2013-tól Törökkanizsa község. A társaság 2008-ban kezdte meg működését azzal a feladattal, hogy megvalósítsa a megállapodásban meghatározott célokat, és ennek eredményeként dolgozták ki azokat a tanulmányokat és projekteket, amelyek ezen összetett projektum megvalósításának előfeltételei.

A társaság alapítói (tagjai) az alábbiak:

1. Szabadka város, melynek nevében az alapítói jogokat Szabadka Város Képviselő-

testülete gyakorolja, Szabadka, Szabadság tér 1.;

2. Topolya község, melynek nevében az alapítói jogokat Topolya Község Képviselő-

testülete gyakorolja, Tito Marsall u. 30.;

3. Magyarkanizsa község, melynek nevében az alapítói jogokat Magyarkanizsa község

Képviselő-testülete gyakorolja, Magyarkanizsa, Fő tér 1.;

4. Zenta község, melynek nevében az alapítói jogokat Zenta község Képviselő-testülete,

Zenta, Fő tér 1. gyakorolja;

5. Kishegyes község, melynek nevében az alapítói jogokat Kishegyes község Képviselő-

testülete, Kishegyes, Fő u. 32. gyakorolja;

6. Csóka község, melynek nevében az alapítói jogokat Csóka község Képviselő-testülete,

Csóka, Tiszamente 20.;

7. Törökkanizsa község, melynek nevében az alapítói jogokat Törökkanizsa község

Képviselő-testülete, Törökkanizsa, I. Karađorđević Péter király u. 1 gyakorolja.

A közvállalatokról szóló törvény 61. szakaszával összhangban előírják, hogy az a közvállalat, amely költségvetési eszközöket (támogatásokat, fedezeteket vagy más eszközöket) használ fel vagy fog felhasználni, köteles az eszközök felhasználására vonatkozó külön programot javasolni és továbbítani azt az alapítnak annak jóváhagyása céljából. A külön program akkor tekinthető elfogadottnak, amikor azt az alapító jóváhagyja.

A külön programnak tartalmaznia kell az eszközök felhasználásának célját és ütemét.

A közvállalatokról szóló törvény 61. szakaszának rendelkezései értelemszerűen alkalmazandók azokra a tőketársaságokra is, amelyek egyedüli tulajdonosa a helyi önkormányzati egység.

A fentiek illetve a közvállalatokról szóló törvény rendelkezései alapján kidolgozásra került a társaság 2025. évi külön üzletviteli programja, amelyet a társaság közgyűlése a 2025.02.21-én tartott ülésén elfogadott VIII/2025-6-os számú határozatával.

Zenta község Községi Tanácsa meghozta végzését, amellyel elfogadja a Szabadkai Regionális Hulladéktároló Kft. 2025. évi külön üzletviteli programjának jóváhagyásáról szóló végzésjavaslatot és ugyanezt a javaslatot továbbították Zenta község Képviselő-testületének annak megvitatása és elfogadása céljából.

Az előterjesztettek alapján, javasoljuk a községi Képviselő-testületnek, hogy vitassa meg és fogadja el a Szabadkai Regionális Hulladéktároló Kft. 2025. évi külön üzletviteli programjának jóváhagyásáról szóló végzést a javasolt szövegben.